FOTO ȘI VIDEO Kylian Mbappe, ca în vremurile bune la PSG: integralist, căpitan, marcator!
Starul francez o va părăsi pe Paris Saint-Germain în această vară cu destinația Real Madrid.
Paris Saint-Germain, cu starul Kylian Mbappe printre titulari, s-a calificat în semifinalele Cupei Franţei la fotbal, învingând pe teren propriu, cu scorul de 3-1, formaţia OGC Nice, într-o partidă disputată luni.
Paris Saint-Germain, cu starul Kylian Mbappe printre titulari, s-a calificat în semifinalele Cupei Franţei la fotbal, învingând pe teren propriu, cu scorul de 3-1, formaţia OGC Nice, într-o partidă disputată luni.
Mbappe, care a purtat banderola de căpitan și a fost integralist, a deschis scorul pe Parc des Princes în minutul 14, ajungând la şapte goluri marcate în actuala ediţie a Cupei Franţei, în patru meciuri disputate.
El putea reuşi dubla în minutul 25, când a expediat balonul în bară.
Parizienii şi-au majorat avantajul prin Fabian Ruiz (33), înainte ca Nice să reducă din handicap în minutul 37, prin Gaetan Laborde.
Rezultatul final al întâlnirii a fost stabilit în repriza secundă de Lucas Beraldo (60).
PSG - Nice 3-1 în sferturile Cupei, urmează semifinala cu Rennes
PSG, care nu a mai cucerit Cupa Franţei din 2021, va înfrunta în penultimul act al competiţiei formaţia Rennes, pe 3 aprilie, tot pe Parc des Princes.
În cealaltă semifinală, Olympique Lyon va primi replica formaţiei de ligă secundă Valenciennes FC, pe 2 aprilie, pe stadionul Pierre-Mauroy din Villeneuve-d'Ascq
Finala actualei ediţii a Cupei Franţei se va disputa pe 25 mai.
Rezultatele din sferturile de finală ale Cupei Franței
27 februarie
Olympique Lyon (D1) - RC Strasbourg (D1) 4-3, la loviturile de departajare (0-0 la finalul timpului regulamentar)
28 februarie
FC Rouen (D3) - Valenciennes FC (D2) 2-4, la loviturile de departajare (1-1 la finalul timpului regulamentar)
29 februarie
Le Puy Foot (D4) - Rennes (D1) 1-3
13 martie
Paris Saint-Germain (D1) - OGC Nice (D1) 3-1
Agerpres
Urmăriți SPORT.RO și pe Google News